Żvolta interessanti hekk kif jinstab demm ta' persuna, li mhix l-agressur jew il-vittma, fuq is-sikkina li ntużat biex inqatel Hugo Illum qed tkompli il-kumpilazzjoni tax-xhieda fil-qtil ta' Hugo Chetuti u fost dettalji, ħafna minnhom li diġa ħarġu fl-ewwel seduta, irriżulta mix-xhieda li qed tagħti Dr Marisa Cassar, illi fuq is-sikkina li ntużat biex inqatel Hugo, kien hemm ukoll d-DNA ta' persuna oħra, mhux biss dik tal-vittma jew tal-aggressur, Bojan Cmelik. L-avukat Joe Giglio, li qed jidher paret civile, staqsa biex il-kampjuni tad-DNA li jinsabu għand Cassar jkunu eżaminati biex ikun determinat jekk jaqblux ma' dawk ta' Chetcuti u Cmelik. Mill-kumpilazzjoni tax-xhieda jirriżulta wkoll li Chetcuti miet waqt li kien qed jitwaħallu pacemaker. Bojan Cmelik qed ikun akkużat bil-qtil tal-intraprenditur Hugo Chetcuti, quddiem stabbiliment tiegħu stess. Il-Qorti sabet biżżejjed provi biex ittella lil Cmelik quddiem ġuri. (Dan l-artiklu qed ikun aġġornat)